钦定古今图书集成/历象汇编/庶征典/第047卷 > 宋二
## 钦定古今图书集成/历象汇编/庶征典/第047卷 > 宋二

### 仁宗天圣元年星变

按《宋史仁宗本纪》不载。　按《天文志》：天圣元年正月
壬申，月犯昴。丁亥，掩心大星。五月丙子，掩房。六月丙
午，犯南斗魁。闰九月乙巳，犯昴。　又按《志》：“八月岁星
犯牛，犯天籥。”　又按《志》：正月丙寅，荧惑犯房。丁卯，犯
钩钤键闭。癸酉，犯罚。二月庚申，犯天籥。四月戊午，犯
南斗魁。八月癸巳，又犯南斗距星。闰九月乙巳，荧惑
犯壁垒阵。　又按志“正月庚午，大白犯建。”　又按志。
三月丁丑，荧惑犯岁星。　又按《志》。二月己亥。奇星见。

又《按志》：“正月丙戌，星出北斗魁西至八谷没，三月。”

戊辰，星出贯索，至五车没。六月戊戌，星出天弁，至建
星没。己丑，星出北斗星，东北入浊没。庚寅，星出五车，
至五诸侯没。闰九月癸巳，星出五车，至参没。丙申，星
出东壁，至天仓没。甲辰，常星未见，星出营室，至外屏
没。己酉，星出翼，南行入浊。

天圣二年，星变。

按《宋史仁宗本纪》，二年八月甲申，太白入太微垣
按《天文志》：“二月丁卯，月犯鬼，因掩积尸。四月辛未，掩
房南星。六月丁卯，犯天江。戊寅，犯昴下三星。八月己
卯，掩轩辕大民星。十月庚午，犯井钺。辛巳，犯氐。”　又
按志：“十一月戊申，荧惑犯房。”　又按志：“二月丙戌，太
白犯五车。八月庚午，太白犯轩辕东星。甲申自右掖
门行入太微。辛巳，犯太微上将。九月戊子，犯右执法。
甲午，犯左执法。”　又按《志》：“九月戊申，太白犯荧惑。”十
一月壬子，辰星犯太白。　又按《志》。“八月丙子，奇星见。”

又《按志》，“辛丑，星出五车，至毕没，六月丁卯昼漏上。”

星出中天，赤黄色，有尾迹，西南缓行入浊。辛巳，星出
牵牛南入浊。九月辛卯，星出太微，没于右执法。
天圣三年，星变。

按《宋史仁宗本纪》：三年六月壬戌，太白昼见。冬十月
乙卯，太白犯南斗。十二月戊寅，太白昼见。　按《天文
志》：“六月甲子，月犯建。丙子犯东井。七月戊子，犯房。八
月丙子又犯。九月丁亥，犯建。十二月辛酉，犯东井。”
又按志：“正月丁未，月犯荧惑。”　又按志：“五月辛卯，岁
星犯壁垒阵。七月乙未，又犯。”　又按志：正月辛卯，荧
惑犯天籥。三月庚戌，又犯壁垒阵。五月辛卯，犯羽林。
六月壬戌，又犯壁垒阵。七月戊子，又犯。十一月乙巳，
犯外屏。　又按《志》：“六月己卯，太白犯太微上将。十月
乙卯，犯南斗。”　又按《志》：六月壬戌、十二月戊寅，太白
皆昼见。　又按《志》：“五月癸未，太白、辰星相犯于井。”
天圣四年星变。

按《宋史仁宗本纪》不载。　按《天文志》：“四年正月戊子，
月犯东井。十月己丑，犯东井。十二月丁亥，犯毕距星。”

又按《志》。“正月己亥，荧惑犯天阴，二月癸酉犯天高。”

“八月甲午，犯东井。九月壬申，犯氐。十二月戊寅，犯天
街。”　又按《志》，“十月庚寅，填星犯右更。”　又按《志》，“七月
壬申，奇星又见。”　又按志，“正月壬午，星出亢，东南流
入浊。丁巳，星出灵台，至翼没。丙午，星出北斗魁，近文
昌没。其夜又有星出箕，南行入浊。四月丙寅，星出太
微，从官侧南行入浊。五月辛巳，星出天市垣巿楼侧，
东北流”入浊。闰五月丙辰，星出天船，没于紫微钩陈
侧。六月乙亥，星出土司空东南入浊。八月乙未，星出
天棓，近天仓没。九月丁未，星出王良西北，入浊。十一
月丙辰，星出东井，没于南河侧。十二月丁丑，星出钩
陈，没于天棓侧。戊戌，星出太微，至文昌没。

天圣五年，星变。

按《宋史仁宗本纪》：五年五月壬寅，太白昼见。　按《天
文志》：“七月己未，月犯岁星。八月丁亥，犯荧惑。十一月
戊申，掩岁星。”　又按志：“九月癸卯，月犯建。丁巳，犯东
井。十月壬申，犯牵牛中星。甲申，犯东井。辛卯，掩角南
星。壬辰，入氐。十一月庚申，犯氐。”　又按志：“九月辛丑，
太白犯灵台。乙巳，犯明堂。庚申，犯左执法。”　又按志：
“五月壬寅，太白昼见。”　又按《志》：“六月辛卯，荧惑犯填
星，壬辰掩填星。”　又按志：“正月壬寅，星出天社，西南
入浊。九月癸卯，星出天厨，北流入浊。丁未，星出北辰，
没于天床侧。甲子，有星出北河，没于东井。”

天圣六年，星变。

按《宋史仁宗本纪》，“六年四月甲申旦，有星大如斗，自
北流至西南，光烛地，有声如雷。庚寅，下德音，以星变斋居不视事五日，降畿内因死罪，流以下释之。罢诸
土木工，振河北流民过京师者。”　按《天文志》：“九月己
酉，月犯填星。”　又按志：正月癸丑，月犯角南星。二月
甲戌犯东井。戊子，犯牵牛。六月壬申又犯氐。七月丙
辰，犯毕。己卯犯东井。　又按《志》：八月庚午，岁星犯钺。
十月丙寅又犯。　又按《志》：“三月甲辰，荧惑犯东井。”
又按《志》：“四月甲申夜漏欲尽，有星大如斗器，自北方
至于西南，光照地，有声如雷，曳尾迹长数丈，久之散
为苍白云。”　按《鞠咏传》，“咏为三司盐铁判官。天圣六
年夏，大星昼陨，有声如雷。咏条五事上之。”

天圣七年，星变。

按《宋史仁宗本纪》不载。　按《天文志》：七年四月庚子，
月犯氐。六月庚戌，掩毕。九月壬申，犯毕距星。　又按
《志》：“八月己亥，岁星犯舆鬼。九月己未，犯积尸。”　又按
《志》：“七月壬午，荧惑犯井钺。丙戌，又犯井距。”　又按志：
“五月己巳，太白犯毕距星。”　又按志：“五月辛未，太白
犯填星，在毕宿一度半。”　又按志：“二月乙丑，星出天
乳，贯天市入浊。”

天圣八年，星变。

按《宋史仁宗本纪》不载。　按《天文志》：八年六月乙巳，
月犯毕。十月甲午，掩毕柄第二星。　又按志：“九月丁
未，岁星犯轩辕。”　又按志：正月己卯，荧惑犯东井。
又按志：四月辛亥，太白犯舆鬼。　又按志：四月壬寅，
辰星犯鬼尸。　又按志：六月乙酉，太白犯荧惑。　又
按志：“二月丁酉，星出轩辕大星侧，如杯，速行至器府
没。”

天圣九年，星变。

按《宋史仁宗本纪》不载。　按《天文志》：“九年八月辛丑，
月犯轩辕大星。”“九月壬戌，犯毕。十月戊戌，犯右执法。
十一月甲申，掩毕大星。丁酉，犯氐。”　又按志：“九月，荧
惑犯舆鬼。丁巳、壬戌，犯积尸。”　又按志：“十月戊戌，岁
星犯左执法。”

### 明道元年星变

按《宋史仁宗本纪》，“明道元年秋七月丁酉，太白昼见，
弥月乃灭。”　按《天文志》：“九月戊子，月犯填星。”　又按
《志》：“二月丙午，月犯毕大星。六月壬戌，又犯。七月壬辰，
犯东井。九月癸巳，入太微。十月乙卯，犯鬼西南星。十
一月戊子，犯谒者。”　又按志：“正月辛巳，岁星掩左执
法。五月戊戌，犯太微左执法。”　又按《志》：“正月庚子，荧
惑犯舆鬼”东北星，“二月甲辰，掩鬼。”　又按志：“二月庚
午，太白犯五车。六月乙丑，犯东井。八月壬子，掩轩辕
左角。九月丙子，犯左执法。”　又按《志》：“七月太白昼见
三十日。”　又按志：“六月乙巳，客星出东北方，近浊，有
芒彗，至丁巳凡十三日没。”　又按志：“三月癸巳，星出
中台，贯北河入东井没，炸烈有声，明烛地。食顷。又有
星出”天市垣宗人侧，东流入浊。四月乙巳，星出贯索，
大如杯，没于钩陈侧，光照地。八月癸亥，星出天船，近
钩陈没，明烛地。乙丑，星出胃，大如杯，有尾迹，西北缓
行，迸为六七小星相随没于大陵，明烛地。丙寅，星出
营室，西南速行，至危没良久，又有星出天园，至天社
没，光烛地。九月丙子，星出娄，没于云雨侧，尾迹久方
散。食顷，又有星出天大将军，近奎没，尾迹久方散，明
烛地。续又星出北辰西北速行，至内阶没。又有星出
天苑，没于天园，明烛地。

明道二年，星变。

按《宋史仁宗本纪》：二年二月戊戌，含誉星见。冬十月
癸巳朔，太白犯南斗。十一月癸亥，太白犯南斗。　按
《天文志》：“二月辛丑，月入毕口。八月己亥，入氐。九月戊
子，入太微。十二月丁未，犯积尸。”　又按志：“八月癸卯，
荧惑犯积尸。”　又按志：“七月癸巳，填星犯鬼。十二月
壬子又犯。”　又按志：“八月戊午，太白犯房。”十月癸巳，
犯南斗。十一月癸亥，又犯。　又按《志》，“二月戊戌，含誉
星见东北方，其色黄白，光芒长二尺许。”

### 景祐元年星变

按《宋史仁宗本纪》，“景祐元年八月壬戌，有星孛于张、
翼。甲子，月犯南斗。辛未，以星变，大赦，避正殿，减常膳。”
九月丙午，荧惑犯南斗。　按《天文志》：“闰六月丁卯，月
掩东咸。庚辰，犯毕。八月甲子，犯南斗。十一月庚戌，犯
房。十二月壬申，入太微。”　又按志：“正月己巳，岁星犯
东咸。四月丙申，犯钩钤。戊申，犯房。甲寅，掩房上相。七
月戊”子，犯房。　又按志：“四月辛亥，荧惑犯太微上将。
五月壬申，犯右执法。丁亥犯左执法。八月戊午，犯房。
丁卯犯东咸。甲申犯天江。九月丙午，犯南斗。”　又按
志：“正月丁卯，填星犯南斗，又犯鬼。三月戊子，又犯。”
又按志：“闰六月庚辰，太白犯填星。十一月甲寅，又犯
荧惑。”　又按志：“八月壬戌夜，有星孛于张翼，长七尺，
阔五寸，十二日而没。十二月己未夜，有星出外屏，有
芒气。”　又按《志》，“八月己卯，星出东井，行至厕星没，尾
迹久，方散，明烛地。乙酉，星出北斗魁西北，速行入紫
微东南垣没。又有星出文昌西北，速行至紫微钩陈
没，尾迹久，方散，明烛地。九月丁亥，星出天津，如太白青色，有尾迹，没于危。良久，星出五车没”天廪。己丑，星
出东井，如太白，赤黄色，有尾迹，向东速行，至柳没，光
照地。其夜，星出娄，至奎没，明烛地。十一月乙卯，星出
轩辕大星侧，如太白，赤黄，向东速行，入浊，光照地。
景祐二年，星变。

按《宋史仁宗本纪》：“二年冬十月庚午，荧惑犯左执法。”

按《天文志》。“四月丁巳，月掩太白　。” 又按志。二月丙

“寅，月入太微。四月己未，犯鬼。六月丙辰，入太微。九月
乙巳，又入。”　又按《志》：“五月丁未，岁星犯天籥。”　又按
《志》：“七月甲午，荧惑入鬼。九月丁亥，犯牵牛。甲午，犯灵
台。己亥，入太微。十月庚午，犯左执法。”“十二月辛亥，犯
平道。戊辰，犯太微上相。”　又按《志》：“九月辛巳，填星犯
太微上相。”　又按《志》：“三月壬寅，太白犯东井。四月乙
卯，犯五诸侯。己巳，入鬼。九月甲午，犯右执法。”“十一月
甲申，入氐。”　又按《志》：“五月丁亥，太白犯填星。”“九月辛
巳，荧惑犯填星，在张六度。”　又按《志》：“正月己丑，奇星
又见。”　又按《志》：“八月庚申，星出大陵，如太白，赤黄色，
东南缓行，没于昴。尾迹久方散，明烛地。”“九月丙午，常
星未见，星出婺女缓行，近南斗没。”十一月辛丑，星出
五车，至觜觿没，明烛地。

景祐三年，星变。

按《宋史仁宗本纪》：“三年八月乙卯，月犯南斗。”　按《天
文志》：“六月己卯，月犯氐。八月乙卯，犯南斗。”　又按志：
“正月壬辰，荧惑犯亢。三月己亥，犯进贤。七月甲辰，犯
房次将。九月癸巳，犯南斗。”　又按志：“十月己卯，填星
犯左执法。”

景祐四年，星变。

按《宋史仁宗本纪》，“四年七月戊申，有星数百，西南流
至壁东。大者其光烛地，黑气长丈馀，出毕宿下。”　按
《天文志》：“六月壬午，月犯南斗魁。”　又按《志》：“六月癸酉，
太白犯东井。七月辛丑，犯鬼。己未，犯轩辕大星。”　又
按志：“七月己未，太白犯荧惑。”九月辛亥，荧惑犯填星，
在翼十五度。　又按《志》：“闰四月癸未，夜漏未上，星出
天津，大如”杯，东北行入浊。己亥，星出上台，至轩辕没。
五月辛亥，星出华盖，至北辰没。六月壬申，星出天津，
入天市垣，至宗人没。是夜，星出王良，如太白，青白色，
有尾迹，东南速行，至娄没，明烛地。己卯，星出梗河，没
于亢。七月戊申，有星数百，皆西南流，其最大者一星，
至东壁没，光烛地，久之不散。九月庚子，星出南河，东
南速行，近狼星没，青白色，有尾迹，如太白，明烛地。己
酉，星出牵牛，如太白，青白色，西南入浊。丁卯，星出紫
宫，没天棓，有尾迹，明烛地。

### 宝元元年星变

按：《宋史仁宗本纪》：“宝元元年八月庚辰，荧惑犯南斗。”

按《天文志》：“三月己酉，月犯填星。四月庚寅，犯岁星。” 又按《志》：“三月戊申，月入太微。四月丁丑，犯角。庚辰。”

“犯心前星。”“六月乙亥，犯心。八月辛未，犯箕。”　又按志：
“正月辛丑，荧惑犯房。三月丙午，犯轩辕。六月庚午，犯
心前星。”“七月癸卯，犯天江。”“八月辛未，犯南斗。”“九月丙
申，犯天鸡。”　又按《志》：“四月己巳，太白犯东井。癸巳，犯
舆鬼。”“七月甲辰，犯角南星。”　又按《志》：“正月戊戌，星出
左摄提，如太白，赤黄色，至天市西垣没，明烛地。二月
甲午，星”出河鼓，至七公没。三月辛丑，星出东井，没参
侧。庚戌，星出大角，至氐没。辛亥，星出北斗魁，如太白，
青白色，有尾迹，东北速行入浊，光照地。四月壬申，有
星出中台，如太白，青白色，有尾迹，向北速行入浊，明
烛地。又星出天江，如太白，有尾迹，西南速行，至房没。
八月壬申，星出东井，如太白，东北速行，没舆鬼，明烛
地。十月壬午，星出天津，至营室没。己丑，星出东井，如
太白，赤黄，有尾迹，至狼侧没，明烛地。十一月癸丑，星
出中台，至轩辕没。

宝元二年，星变。

按《宋史仁宗本纪》，不载。　按《天文志》：“二年五月癸卯，
月犯心大星。”“十月壬戌，月犯南斗。”　又按志：“正月庚
申，星出翼，如太白，行至角没。三月癸丑，星出右旗，赤
黄，有尾迹，向南速行，没于建星，明烛地。五月庚戌，星
出房，至积卒没。闰十二月甲寅，星出文昌，如太白，有
尾迹，西北速行，至五车没，明烛地。”

### 康定元年星变

按《宋史仁宗本纪》，康定元年二月辛卯，月、太白俱犯
昴。“十一月壬戌，有大星流西南，声如雷者三。”　按《天
文志》：“四月辛卯，月犯轩辕大星。七月癸亥，犯南斗。十
一月己巳，犯轩辕御女。十二月己丑，犯昴。”　又按志：
“六月丁未，岁星犯井钺。七月戊午，岁星犯东井。十月
庚子，又犯。”　又按志：“正月乙酉，荧惑犯建星。”　又按
志：“三月戊寅，填星犯平道。”　又按志，“正月乙酉，太白
犯昴。六月丁未，犯东井。”　又按《志》：“九月壬申，辰星犯
填星。”　又按《志》：“三月戊寅，有星出文昌，如太白，青白
色，北行入浊。”“四月丁未，有星出紫宫东垣上卫侧，至
北辰没。癸丑，星出北斗，北行入浊。”“六月庚戌，星出天

中天有星大如杯，赤黄，有尾迹，西南速行，没于浊，光
照地，良久，有声如雷。十一月乙亥，星出文昌，北行入
浊，明烛地。

### 庆历元年星变

按《宋史仁宗本纪》，庆历元年秋七月丙辰，月掩心后
星。戊午，月掩南斗。八月庚子，月掩岁星。　按《天文志》：
“八月庚子，月掩岁星。”“十月丙申，月犯填星。”　又按《志》：
“正月辛未，月犯房次将。六月庚子，犯昴。癸卯，犯东井。
七月丙辰，掩心后星。戊午，掩南斗天相。八月庚子，犯
积尸。九月己巳，犯轩辕御女。”　又按志：“八月庚辰，岁
星犯鬼。丙戌，犯积尸。”“十一月癸酉，犯舆鬼。”　又按《志》，
“八月癸未，星出天船，如太白，东北速行，入浊，青白色，
明烛地。”“己亥，星出奚仲，大如杯，色青白，西南缓行，没
于天津侧，明烛地。”“辛丑，有星经天廪，东南缓行入浊。
乙巳，夜漏未上，星出营室，如太白，东行入浊，青白色。
九月己酉，星出奎，如太白，有尾迹，西行没于东”壁，明
烛地。丙辰，星出毕，如太白，有尾迹，西北速行，至“王良
没。”丁卯，星出北辰，如太白，北行入浊，明烛地。戊辰，星
出壁垒阵，如太白，赤黄，有尾迹，西南入浊，明烛地。
庆历二年星变。

按《宋史仁宗本纪》，不载。　按《天文志》：“二年二月甲申，
月犯舆鬼。”“四月戊子，犯房次将。”　又按志：“四月乙酉，
岁星犯舆鬼。庚寅，犯积尸。”　又按志：“二月庚子，星出
房，如太白，赤黄，有尾迹，西南速行，入浊没，明烛地。”“三
月戊寅，星出钩陈侧，如太白，赤黄，有尾迹，西行缓行，
至天棓没，明烛地。四月丁丑，星出贯索，大如盏，青白
色，有尾”迹，东北慢行，至阁道没，明烛地。丙申，星出贯
索，如太白，赤黄色，西北速行，没于中台侧，明烛地。七
月壬寅，星出河鼓，大如杯，青白色，西速行，至牵牛没，
明烛地。己酉，星出婺女，如太白，青白色，有尾迹，东南
慢行，入浊，明烛地。乙丑，星出天津，如太白，赤黄，向西
速行，至贯索没，尾迹久方散，明烛地。八月壬寅，星出
北斗杓，如太白，青白色，西北行没于浊。乙亥，夜漏未
上，星出箕，南行入浊。又有星出天仓，如太白，东南入
浊没。壬午，星出危，东南行至浊没。九月辛亥，星出天
船，如太白，东行入浊，青白色，有尾迹。庚申，星出娄，至
东壁没。乙丑，星出娄，至天仓没。丁卯，星出五车，东北
流没于文昌侧。闰九月辛未，星出《羽林军》，如太白，赤
黄色，西南行入浊。乙亥，星出娄，西行入浊。十二月庚
申，有星出弧矢，南行入浊，赤黄，有尾迹，烛地。

庆历三年，星变。

按《宋史仁宗本纪》，“三年八月甲寅，太白昼见。十一月，
五星皆在东方。”　按《天文志》：“七月戊子，月犯东井。九
月癸未，月入东井。丙戌，月犯轩辕右角。”　又按志：“九
月庚寅，岁星犯左执法。”　又按志：“五月己卯，太白犯
轩辕大星。九月甲申，犯左执法。”　又按志：“八月甲寅，
太白昼见。”　又按志：“九月甲申，太白犯岁星。”　又按
志：“十一月壬辰，五星皆见东方。”　又按《志》，“二月壬寅，
星出上台，至轩辕没，有尾迹，明烛地。四月戊申，夜漏
未上，中天，星出大角，如太白，西行至轩辕没。辛亥，星
出女床，至天市西垣没。丙辰，星出牵牛，如太白，西南
缓行，至天渊没。七月己卯，星出北斗魁，西北行入浊。
甲申，星出贯索，如太白，速行至北斗柄没。甲寅，星出
阁”道，如太白，东北速行，入浊，有尾迹，明烛地。十月戊
申，星出柳，如太白，西南速行，至弧矢没，尾迹久方散。
庆历四年，星变。

按《宋史仁宗本纪》。四年秋七月壬午，月犯荧惑。　按
《天文志》：七月壬午，月犯荧惑。　又按志：七月甲申，月
犯东井。八月癸丑，十月丙午，又犯。　又按志：“二月戊
午，岁星犯左执法。”

庆历五年，星变。

按《宋史仁宗本纪》不载。　按《天文志》：“五年十二月癸
酉，月犯房上相。”　又按志：“二月甲寅，荧惑犯东井。四
月丙午，犯鬼尸。五月乙酉，犯轩辕大星。”　又按志：“六
月辛酉，太白犯东井。”　又按志：“五月辛巳，星出紫宫
钩陈侧，北行入浊。六月辛酉，星出奎，如太白，西行至
天仓没，有尾迹，明烛地。壬戌，星出营室，如太白，赤黄
色，东南速”行，过危至虚没，有尾迹，明烛地。七月甲午，
星出建星，如太白，向南速行，至浊没。乙巳，星出牵牛，
如太白，南行至浊没。八月甲寅，星出八谷，东北入浊，
少顷，有星出《天将军》，如太白，西北速行，至王良没，有
尾迹，其色赤黄。己卯，星出文昌，大如盏，直北速行，入
浊，有尾迹，明烛地。壬午，星出北河，至柳没。十月甲寅，
星出毕，东南速行，至天苑没，赤黄，有尾迹。丙辰，星出
张，东南速行，至浊没。丙寅，星出天津，大如杯，东南速
行，至危没，赤黄，有尾迹，明烛地。

庆历六年，星变。

按《宋史仁宗本纪》，“六年三月甲午，月犯岁星。六月丁
巳，有流星出营室南，其光烛地，隐然有声。”　按《天文
志》：“三月丙申，月犯岁星。七月乙酉，又犯。”　又按《志》：“七月壬午，月犯左角。丁亥，犯斗天府。九月甲申，犯牛。十
一月己丑，犯毕距星。辛卯，犯东井。庚子，犯氐距星。”
又按志：“七月乙巳，荧惑犯东井。九月甲午，犯舆鬼。”
又按志：七“月丙戌，太白犯左执法。”　又按《志》，“三月乙
未，星出大角，如太白，西南速行，至浊没。庚午，星出文
昌，如太白，向北速行，入浊，青白色，有尾迹，明烛地。”“六
月丁巳，星出营室，大如杯，光烛地，有声，北行至王良
没。”“七月癸巳，星出昴，至参没。”“九月辛巳，星出王良，如
太白，东北速行，入浊。乙巳，星出南河，如太白，东北”速
行，没于“舆鬼侧。”

按《遵尧录》：“庆历六年，帝谓辅臣曰：‘比臣僚有言星变
者，且国家虽无天异，亦当自修警，况因谪见者乎？夫
天之谴告人君，使惧而修德，亦由人主知臣下之过
失，示以戒敕，使得自新，则不陷于咎恶，此天心之仁
也，敢不祗畏奉承之’！”

庆历七年，星变。

按《宋史仁宗本纪》不载。　按《天文志》：“七年七月己卯，
月犯氐。八月壬戌，犯毕大星。乙丑，犯东井。”　又按志：
“正月壬寅，荧惑犯诸侯。三月丁亥，犯鬼积尸。”“六月庚
申，荧惑犯左执法。”　又按《志》：“六月庚申，填星犯建。”
又按志：“四月己酉，星出营室东北，速行入浊。戊辰，星
出郎位，如太白，至梗河没，有尾迹，明烛地。”“六月己巳，
星出天田”，赤黄色，有尾迹，西南缓行，至折威没。戊辰，
星出尾，西南速行，入浊。九月乙亥，星出河鼓，入天市
垣，至宗人没。戊寅，星出天苑，如太白，南行至天园没，
有尾迹，明烛地。庚辰，星出东井，没于狼。丙戌，星出北
落师门，西南缓行，至浊没。十二月癸亥，星出五车，赤
黄色，西北速行，至天船没。

庆历八年，星变。

按《宋史仁宗本纪》不载。　按《天文志》：“八年二月癸酉，
月犯毕。六月己丑又犯。十一月丙午，掩毕。”　又按《志》：
“八月辛未，荧惑犯鬼积尸。”　又按志：“闰正月丙寅，太
白犯昴。二月丁酉，犯五车东南星。六月庚辰，犯东井。
八月庚午，犯轩辕大星。”　又按志：“正月乙酉，星出天
厕侧，西南速行入浊，有尾迹，明烛地。丁酉，星出柳，直
南速行入”浊。二月乙酉，星出文昌，青白色，东北速行，
至浊没。四月己巳，星出奎，如太白，东北速行，至娄没。
五月壬寅，星出氐，如太白，向西南速行，入浊没。戊午，
星出房，色赤黄，东南入浊。六月戊寅，星出北，落师门，
西南速行，没于浊。己卯，星出北斗，至郎位没，有尾迹，
明烛地。癸巳，星出天津，至紫宫西垣没。七月庚申，星
出《七公》，如太白，西北速行，入浊没。八月乙亥，星出天
市，西南速行，入浊，有尾迹，色赤黄。是夜，星出东壁，赤
黄色，东北速行，至浊没。九月壬寅，星出天仓，如太白，
东北速行，至胃没。甲子，星出天苑，西南速行，入浊没。
十月乙酉，星出《匏瓜》，如太白，向东速行，至天津没。十
二月乙丑，星出南河，如太白，东南行，至弧矢没。己丑，
星出天市垣，东南行，至浊没。

### 皇祐元年星变

按：《宋史仁宗本纪》：“皇祐元年九月戊午，太白犯南斗。”

按《天文志》。“七月丙午，月犯岁星　。” 又按《志》。二月戊

“辰，月掩毕。五月庚子，犯太微上相。癸卯，入氐。七月戊
戌，犯氐。九月丙午，犯毕。十一月辛丑掩毕。十二月戊
辰，犯毕。”　又按《志》：“五月甲辰，荧惑犯右执法。”　又按
《志》：“九月戊戌，太白犯斗天相。”　又按《志》：“二月丁卯，彗
出虚，晨见东方，西南指，历紫微至娄，凡一百一十四
日而没。”　又按《志》：“三月庚子，星出轸西南，速行，没于
翼。四月辛”巳，星出织女，向南速行，入天市垣，至宗人
没，明烛地。甲申，星出心，如太白，东南速行，入浊。六月
丙寅，星出紫宫钩陈侧，如太白，北行入浊。己巳，星出
匏瓜，赤黄，有尾迹，向南速行，至建星没。丁丑，星出造
父，如太白，向西南速行，至天棓没，有尾迹，明烛地。九
月壬子，星出阁道，东南速行，至娄没，有尾迹，明烛地。
十一月癸巳，星出文昌，向东速行，至五车没，有尾迹，
明烛地。十二月乙丑，星出亢，赤黄色，向东北缓行，至
天市垣西没。丁酉，星出文昌，向北速行，没于北辰侧。
皇祐二年星变。

按《宋史仁宗本纪》：“二年三月丁酉，月犯轩辕大星。”“六
月壬申，月犯填星。癸未，荧惑入舆鬼，犯积尸。”十月庚
午，荧惑犯太微上将。　按《天文志》：“六月壬申，月犯填
星。”　又按志：“三月丁酉，月犯轩辕大星。八月庚申，入
氐。壬申入东井。十一月丙申，犯毕。己酉入氐。十二月
辛卯，犯毕大星。”　又按志：“八月庚申，荧惑入鬼犯积
尸。十月庚午，犯太微上将。”“闰十一月丙辰，犯太微东
上相。”　又按《志》：四月癸未，星出氐，赤黄色，南东速行，
至心没，有尾迹，明烛地。五月乙巳，星出贯索，向东速
行，至女床没。七月己丑，星出奎，赤黄色，西南缓行，没
于营室侧。九月辛卯，星出织女，如太白，向西速行，入
浊没。十二月丁未，星出库楼，如太白，赤黄色，至翼没。
皇祐三年，星变。

六月壬寅，犯毕。九月甲子，犯毕距星。　又按志：“四月
丙戌，荧惑犯左执法。七月戊午，犯氐。八月辛丑，犯天
江。”　又按志：“四月丙午，太白昼见。”　又按志：三年十
一月丁丑，荧惑犯填星。　又按志：“七月丙辰，星出南
斗，赤黄色，尾”迹凝天，向南缓行，至浊没。八月庚辰，星
出奎，如太白，西北速行，没于浊。九月癸丑，星出上台，
东北入浊。十月乙巳，星出天仓，如太白，西北速行入
浊。

皇祐四年，星变。

按《宋史仁宗本纪》：“四年冬十月丙子，太白犯南斗。”
按《天文志》：“十月己丑，月犯岁星。”　又按志：“正月丙辰，
月犯东井。八月丙申，犯舆鬼。”　又按志：“十月乙酉，荧
惑犯太微左执法。”　又按志：“十月丙子，太白犯南斗。”

又《按志》，“三月庚申，星出郎将，东行至贯索没，壬申。”

“星出文昌，没于五车侧。”四月辛巳，星出天市垣市楼
侧，至南斗没。癸卯，星出东壁，没于天船侧。六月庚子，
星出危，如太白，东南速行，入浊。壬寅，星出天船，如太
白，东北入浊。八月丁酉，星出天仓，如太白，西南速行，
至浊没。戊戌，星出参旗，如太白，西南速行，至天苑没。
九月丙午，星出娄，西南速行，入浊。戊申，星出紫宫北
辰侧，赤黄色，西南速行，至《贯索》没，尾迹凝天，明烛地。
己酉，星出营室，如太白，东南速行入浊。是夜，星出参，
如太白，东南速行入浊。是夜，星出《参》，如太白，东南速
行入浊，尾迹赤黄。甲子，有星出南河，如太白，东北入
浊。十月丁丑，星出天棓，西北速行入浊，有尾迹，明烛
地。丙申，星出天仓，如太白，西南速行入浊。十一月丙
申，星出北河，没于北斗璇星侧。

皇祐五年，星变。

按《宋史仁宗本纪》不载。　按《天文志》：“五年八月丁巳，
月犯东井。”　又按《志》：“六月丙戌，荧惑犯氐。闰七月壬
午，犯天江。八月乙巳，犯南斗。”　又按志：“六月癸酉，太
白犯毕。乙未，犯井钺。”　又按志：“正月壬寅，夜漏未上，
星出东井，如太白，东北速行，至浊没，有尾迹，明烛地。
五月庚戌，星出北斗魁侧，西北速行入浊，尾迹赤黄。
庚申，星出”大角，如太白，西北行至中台没，青白色，有
尾迹。六月癸酉，星出紫宫北辰侧，赤黄色，北行至浊
没。七月癸卯，星出王良，至天津没。甲辰，星出奎，如太
白，速行没于危。是夜，星出紫宫北辰侧，色赤黄，西南
速行，至天市垣东没，有尾迹，明烛地。乙巳，星出王良，
速行至营室没。戌午，星出贯索，西南速行入天市垣，
至宦者没。八月丙戌，星出紫宫北辰侧，至王良没。是
夜，又星出危，没婺女侧。癸亥，星出大陵，至营室没，有
尾迹，明烛地。九月乙亥，星出参，如太白，西北速行，至
昴没，有尾迹，明烛地。

### 至和元年星变

按《宋史仁宗本纪》，至和元年五月壬辰，太白昼见。九
月己丑，太白昼见。冬十月辛卯朔，太白昼见。　按《天
文志》：十一月荧惑犯亢，丁丑犯氐距星。　又按《志》，元
年五月壬辰、九月己丑、十月辛卯，太白皆昼见。　又
按志：“五月己丑，客星出天关东南可数寸，岁馀稍没。”

又按《志》，“七月壬戌，星出王良，色赤黄，向北速行至。”

天船没，有尾迹，明烛地。八月壬寅，星出上台，东北行
入浊。

至和二年，星变。

按《宋史仁宗本纪》，二年十二月庚戌，太白昼见。　按
《天文志》：“五月庚辰，月犯填星。十一月己酉，犯岁星。十
二月辛丑，犯填星。甲辰，掩岁星。”　又按志：“二月辛丑，
月犯氐。壬寅，犯心前星。闰三月癸巳，犯太微左执法。
丙申，犯氐。五月壬辰，掩心前星。七月己丑，犯南斗。壬
辰，犯壁垒阵。八月甲戌，犯轩辕大星上第二星。”　又
按志：“九月甲申，荧惑犯壁垒阵。”　又按《志》：“三月壬午，
太白犯五车。四月辛巳，犯毕。”“七月癸巳，犯舆鬼。”“八月
庚申，犯轩辕大星。”“九月庚辰，犯太微左执法。”　又按
《志》：“七月甲申，星出牵牛，如太白，赤黄色，南行入浊，有
尾迹，明烛地。”“九月己卯，星出弧矢，如太白，西南速行，
至丈人没，尾迹青白。又有星出轩辕，向北速行，至”中
台没。庚辰，星出天廪，东南缓行，至天苑没。十一月戊
辰，星出南河，向南行，至弧矢没。辛酉，星出弧矢，色赤
黄，南行入浊。十二月甲申，星出太微东垣，如太白，赤
黄色，东南速行，至轸没。辛卯，星出柳，如太白，赤黄色，
直北速行入浊。

至和三年，星变。

按《宋史仁宗本纪》不载。　按《天文志》：三年四月己丑，
“太白昼见。”　又按志：“二月辛卯、八月己未，景星俱见。”

### 嘉祐元年星变

按《宋史仁宗本纪》，嘉祐元年三月辛未，司天监言，“自
至和元年五月，客星晨出东方守天关。至是没。秋七
月月入南斗。彗出紫微垣，长丈馀。八月癸亥，狄青罢，
以韩琦为枢密使。是夕彗灭。”　按《天文志》：三月丙寅，
月掩镇星。闰三月癸巳，掩岁星。五月戊子，犯镇星又按志：“十一月己丑，月犯昴。庚子犯角左星。癸卯犯
心。十”二月犯房。　又按志：“十月甲子，荧惑犯氐。”　又
按《志》：“十月丁巳，太白入氐。戊辰，犯房。”　又按《志》：“九月
乙巳，太白犯岁星。”　又按《志》：“七月，彗出紫微，历七星，
其色白，长丈馀，至八月癸亥灭。”　又按《志》：“三月辛酉，
星出库楼，没于尾。乙亥，星出紫微北辰东，如太白，色
赤黄，西南速行，至右摄提没。壬午，星出张，至东瓯没。”
“九月壬午，星出东井，如太白，赤黄色，向北速行，至文
昌没。

嘉祐二年，星变。

按《宋史仁宗本纪》，不载。　按《天文志》：“二年四月庚申，
月犯荧惑。六月戊申，犯太白，己卯，犯荧惑。”　又按志：
“四月庚申，月犯心，己卯又犯。七月己卯，犯角大星。九
月丁丑，犯心后星；己丑，犯昴；戊戌，犯太微西垣上将。”

又《按志》。“八月乙巳，岁星犯氐　。” 又按志。“三月戊子。”

“荧惑犯壁垒阵。五月戊子，又犯壁垒阵东星。”　又按
志，“九月庚子，太白犯南斗。”　又按《志》，“六月己未，太白
昼见。”　又按《志》，“八月庚午，景星见。”　又按《志》，“正月丁
酉，星出文昌，如太白，速行入紫宫北辰没。辛丑，星出
华盖，缓行至北辰没。甲辰，星出觜觿，缓行至毕没。”“二
月甲子，星出紫宫东垣，大如杯，东北行入浊。”“七月乙
亥，星出北”斗魁西，如太白，西北速行，入浊。丁丑，星出
王良如，太白，赤黄色，西南缓行，至亢没，有尾迹，明烛
地。九月丙子，星出王良如，太白，赤黄色，向西速行，至
腾蛇没，有尾迹，明烛地。丁亥，星出南河子星侧。戊戌，
昼漏上，中天，有星出狼，大如杯，东南速行，至浊没，尾
迹青白。

嘉祐三年，星变。

按《宋史仁宗本纪》不载　按《天文志》：“三年正月庚寅，
月犯左角。二月癸卯，入斗魁。三月乙亥，犯五车东南
星。四月乙巳，犯五诸侯东星。乙卯，掩房距星。五月乙
酉，掩南斗距星。戊子，掩壁垒阵。七月庚辰，入南斗魁。
辛卯，犯五车东南星。八月辛亥，犯壁垒阵。辛酉，犯五
诸侯。壬戌，犯舆鬼。甲子，犯轩辕大星。九月甲戌，掩箕。
己卯，犯壁垒阵。甲申，犯昴。丁亥，犯东井。十一月甲戌，
犯壁垒阵。己卯，犯昴。癸未，犯五诸侯。丙戌，掩轩辕大
星。十二月甲寅，犯轩辕左角少民。”“闰十二月己卯，犯
舆鬼。”　又按《志》：“五月乙酉，岁星退犯东咸第二星。七
月辛卯顺行又犯。”　又按《志》：“三月庚子，荧惑入东井。
十一月癸未，犯钩钤。十一月丁未，犯天江。”　又按《志》：
“六月丙寅，填星犯毕。九月庚辰，犯毕。”　又按《志》：“闰十
二月甲戌，荧惑犯岁星，躔斗四度。”　又按《志》：“八月丙
辰，景星见。”　又按《志》：“正月乙未，星出参，赤黄色，向西
速行，至天廪没。”“五月甲午，星出河鼓，如太白，赤黄色，
东北缓行，至虚没。”“七月辛未，星出天船，东北行，至浊
没。乙酉，星出北河，如太白，赤黄色，东南”缓行，散为数
道，至狼没，尾迹凝天。丁酉，有星出危，西南速行入浊。
其夜，又有星出天苑，缓行入浊。八月丙午，星出天纲，
东南速行入浊，尾迹赤黄。戊申，星出危，西南，速行入
浊，有尾迹，明烛地。己未，星出牵牛西，速行至牵牛北
没。癸亥，星出王良，向南速行，至天津没。夜漏尽，有星
出柳，如太白，赤黄色，西北行至北斗没。乙丑，星出文
昌，向西速行，至北极没。九月庚午，星出娄，向南速行，
至土司空没。甲申，出《天将军》，如太白，青白色，向西速
行，至浊没。庚午，星出五车，如太白，赤黄色，东北速行，
至河北没，有尾迹，明烛地。辛卯，星出王良，北行至钩
钤没。

嘉祐四年，星变。

按《宋史仁宗本纪》不载　按《天文志》：“四年五月丁酉，
月犯太白。十月甲戌，犯荧惑。十二月甲戌又犯，庚午
掩之。”　又按志：“正月戊申，月掩轩辕大星。丙辰，犯心
后星。二月庚午，犯五车。四月庚寅，掩昴。五月乙巳，犯
房距星。戊申，掩南斗魁。辛亥，犯壁垒阵。六月癸酉，掩
心后星。八月癸酉，犯壁垒阵。九月丁未，犯昴。十月丁
丑，犯”东井。己卯，犯舆鬼。辛巳，犯轩辕御女。十一月己
酉，犯轩辕左角少民。十二月己巳，掩昴。甲戌，掩舆鬼。

又按志。“正月丙申，岁星犯建　。” 又按《志》。“二月丁酉。”

“荧惑犯羽林。七月己酉，犯毕距星。九月戊午，退犯天
街。十月癸酉，犯钺星。”　又按《志》：“八月甲子，太白犯轩
辕右角。九月丁未，犯太微左执法。十月癸酉，犯亢。癸
未入氐。十一月庚子，犯罚南星。癸卯，犯东咸。十二月
辛未，犯建。”　又按《志》：“正月庚寅，太白昼见。七月辛丑
昼见。”　又按《志》：“正月庚戌、八月癸未，景星皆见。”　又
按《志》：“二月己亥，星出翼，入浊，夜漏尽。又有星出营室，
没于钩陈。癸卯，星出天枪，至郎将没。乙卯，星出角，西
行至翼没。五月辛丑，星出左摄提，西行入浊。己酉，星
出大角，至轸没。癸丑，星出营室，大如杯，赤黄色，西南
速行，至羽林军没，炸烈有声。六月癸亥，星出天仓，至
天苑没，有尾迹，明烛地。甲子，星出天津，至北辰”没。辛
未，星出胃，没于钩陈。又星出天船，至王良没。乙亥，星

至五车没。八月乙亥夜，漏尽，星出舆鬼，速行至五车
没。又星出舆鬼，速行至太微北落。癸未，星出军市，速
行至弧矢没。己丑，星出天囷，至天仓没。九月己亥，星
出紫宫钩陈侧，如大碗，东北速行，曳尾，长五尺，初直
后曲，流至北辰东没。后尾迹凝结如盘，食顷散。又有
星出太微西，东北速行，入浊。辛丑，星出天津，速行至
织女没。癸丑，星四皆如太白，赤黄色，有尾迹，明烛地。
一出天棓，西南速行，至天市垣候星没；一出危，西南
速行，至女没；一出毕，南行，没于天苑侧。一出五车，北
速行，至钩陈没。十月乙丑，昼漏上，星出《天大将军》，西
南行至浊没，色青白，尾迹凝天，良久散。其夜，星出参，
至弧矢没。丁卯，星出婺女，东南，至浊没。戊辰，星出东
井，东行至柳没。戊寅，星出狼，南行至浊没。丁亥，星出
天仓。乙未，星出上台南，速行至北河没。十二月甲子，
星出贯索，至女床没。

嘉祐五年，星变。

按《宋史仁宗本纪》，“五年春正月辛卯，太白犯岁星。三
月乙未，岁星昼见。九月己丑，太白昼见。”　按《天文志》：
“正月癸卯，月犯轩辕御女。辛亥，犯心。三月辛卯，犯昴。
己巳，犯心后星。戊申，犯南斗距星。四月癸亥，掩舆鬼
西北星。癸酉，犯心。五月庚子，犯房距星。六月戊辰，犯
心。七月庚戌，掩东井。八月壬戌，犯房距星。乙丑，犯南
斗。九月庚寅，夜漏未上，掩心中央大星。壬寅，掩昴。十
一月丁酉，犯昴。十二月丁卯，犯东井。己巳，犯舆鬼。戊
寅，犯房距星。”　又按《志》：“七月己亥，岁星退犯十二诸
国代星。”　又按《志》：“二月丙戌，荧惑犯东井。四月庚午，
犯舆鬼。癸酉，掩积尸。六月壬戌，犯轩辕左角，光相接。”

又按《志》：“六月己巳，填星犯井钺。甲申犯东井。十月。”

甲申，退犯东井距星。　又按《志》：“九月庚寅，太白犯房。
乙巳，犯天江。十一月戊戌，犯壁垒阵。丁未，退犯井钺。”

又按志“九月庚寅。太白昼见　。” 又按志“正月壬辰。”

“太白犯岁星。”　又按《志》，“八月庚午，景星见。”　又按《志》，
“正月辛卯，星出毕，大如碗，赤黄色，速行至天仓没，明
烛地，尾迹炸烈而散，有声如雷。四月辛未，星出氐，缓
行东南入浊没。癸酉，星出婺女，至羽林军没。庚辰夜
漏尽，星出大角，西南行至浊没，尾迹青白。癸未，星出
女床，东行至河鼓没。乙酉，星出骑官，西南行至浊没。
甲午”，星出天市东，如太白，向东速行，至河鼓没，尾迹
赤黄。丙申，星出贯索，东北行，至北斗柄没。辛亥，星出
天棓，西南行入天市，至宦者没。六月己未，星出娄，东
北行，至浊没。壬戌，星出天仓，东南行，至浊没。辛巳，星
出天津，西南行至天市垣宦者没。又有星出王良，至
土司空没。癸酉，星出南斗，大如杯，行入浊。八月庚申，
星出东壁，东行入浊。丙寅，夜漏未上，星出虚，大如杯，
东南入浊。甲午，星出五车，至文昌没。乙卯，星出天苑，
南行入浊。十月乙亥，星出轩辕星北斗魁旁没，尾迹
赤黄。十一月壬辰，星出五车，至毕没。十二月壬申，有
星出北河，至舆鬼没。戊寅，星出弧矢，至南河没。己卯，
夜漏未上，星出轸，至氐侧没。

嘉祐六年，星变。

按《宋史仁宗本纪》：“六年六月乙丑，太白昼见。壬申，岁
星昼见。”　按《天文志》：“闰八月辛丑，月犯镇星。十一月
癸亥又犯。”　又按志：“正月丙午，月掩心大星。二月己
未，犯昴。三月己丑，犯东井。七月庚寅，掩心大星。辛卯，
犯天江。癸卯，犯昴。八月庚午，掩昴。癸酉，掩东井。九月
乙丑，犯昴。十月乙未，犯东井。十一月庚申，犯昴。”　又
按志：“八月丁巳，荧惑犯司怪。己巳入东井。闰八月癸
巳，犯天樽。十月乙亥，退犯五诸侯东壁。”　又按《志》：“七
月己亥，填星犯天樽。”　又按《志》：“六月乙卯，太白犯毕
距星。七月甲申，犯东井。庚寅犯天樽。甲辰，犯舆鬼距
星。八月甲子，犯轩辕大星。戊午犯灵台北星。”　又按
《志》：“六月乙丑，太白昼见。”　又按《志》：“三月癸巳，荧惑犯
岁星，在营室。七月己丑，太白犯填星，躔井十二度。闰
八月己亥，太白犯辰星，在轸四度。”　又按《志》，“正月癸
丑、八月壬辰，景星俱见。”　又按《志》：“六月丁巳，星出天
市垣宦者侧，没于氐。己巳，星出天市垣车肆侧，西南
行，至尾没。七月乙酉，星出腾蛇，至危没。其夜，又有星
出娄，大如杯，赤黄色，速行入羽林没。丙戌，星”出天津，
至危没，尾迹赤黄。庚寅，星出文昌，北行至浊没。八月
丁巳，星出娄，东北速行至昴没。戊辰，星出钩陈，北行
入浊。己卯，星出天市垣北，东行入浊没。丁卯，星出狼，
大如杯，至天社没，明烛地，尾迹凝天，良久散。九月甲
寅，星出营室，西南行入浊。癸亥，星出柳，东行至翼没。
十一月癸丑，星出东北维，去地五丈许，大如碗，向东
北缓行，入浊，尾迹青白。壬申，星出参旗，至浊没。丙子，
星出狼，大如杯而赤黄，缓行至弧矢没，有尾迹，明烛
地。十二月辛丑，星出《贯索》，如太白，东北速行，入天市，
至猴星没，尾迹青白。

嘉祐七年，星变。

按《宋史仁宗本纪》。“七年五月戊午，太白昼见。六月丙子朔，岁星昼见。秋七月戊申，太白经天。冬十月乙未，
太白昼见。”　按《天文志》：“三月乙卯，月犯轩辕右角。六
月己亥，犯天街。八月己卯，犯房距星。九月丙辰，犯轩
辕右角。十二月乙酉，犯井钺。”　又按志：“三月乙卯，荧
惑犯舆鬼西北星。辛酉，犯鬼积尸。五月丙寅，犯灵台。
六月壬午，入太微，不犯。”　又按志：“八月己丑，填星入
鬼。十一月乙巳，退犯舆鬼距星。”　又按《志》：“三月癸酉，
太白入东井。十一月乙巳，入氐。己未，犯西咸南星。癸
亥，犯罚。”　又按《志》：“六月丙子，岁星昼见。”　又按《志》：“五
月戊午，太白昼见。七月己酉，经天复见。十月乙未，昼
见。”　又按《志》：“正月庚申，太白犯岁星，在营室。六月丁
丑，太白犯荧惑，在翼一度半。”　又按《志》，“正月辛亥，景
星见。”　又按《志》，“正月乙亥，星出下台，至上台没。二月
己卯，星出北河，大如杯，色赤黄，速行，没于阁道侧，有
尾迹，明烛地。壬辰，星出东井，如太白，至毕没。”“四月庚
子，星出太微郎位，如太白，西南缓行，至张没，尾迹赤
黄。六月丁丑，星出北落师门，南行入浊。”“七月”丁未，星
出牵牛，至南斗没。又有星出《羽林军》，至北落师门没。
己酉，星出壁垒阵，如太白，向西速行，至败臼没，尾迹
赤黄。辛酉，星出天纪，西北，速行入浊。八月己卯，星出
文昌，至下台没。乙未，星出天苑，南行入浊，尾迹赤黄。
己亥，星出天津，西南入浊。九月丙辰，星出土司空，东
南入浊。丁卯，星出东壁，大如杯，西行至虚没，有尾迹，
赤黄，明烛地。十月丙子，星出昴，如太白，西北速行，至
“天大将军”没，尾迹赤黄。丁丑，星出大陵，如太白，南行
至天仓没。庚寅，星出南河，至天社没，明烛地。丁酉，星
出天庙南，入浊。己亥，星出参，如太白，西南行至天园
没，尾迹青白。

嘉祐八年，英宗即位，星变。

按《宋史英宗本纪》，“八年四月嗣皇帝位。荧惑自七年
八月庚辰不见，命宰臣祈禳，至是月己丑见于东方。
秋七月癸亥岁星昼见。乙丑星大小数百，西流。”　按
《天文志》：“七月壬戌，月掩岁星。”　又按《志》：“二月庚辰，月
犯东井，庚寅犯房。三月丁未犯井钺。六月癸未犯建。
七月庚戌又犯。八月甲戌犯房。己卯犯牵牛。辛卯犯
东井。”九月乙未又犯。十一月癸丑又犯。　又按志。“六
月癸酉，荧惑犯诸王。”八月戊戌犯舆鬼。辛丑犯积尸。
十二月甲申犯轩辕。　又按《志》。“七月癸亥，岁星昼见。”

又《按志》。“四月己丑。太白犯岁星。在胃。” 是日荧惑晨。

“见东方。”五月庚辰，荧惑犯岁星，在昴四度。　又按《志》，
“正月辛酉，景星见。”　又按《志》，“正月辛酉，星出轸，赤黄
色，东南速行，入库楼没。”“三月癸卯，星出匏瓜，东南至
危没，赤黄色，有尾迹，明烛地。癸亥，星出文昌，北行入
浊，有尾迹，明烛地。又有星出传舍，速行至北辰没。”“五
月癸卯，星出天市垣宗人侧，东南速行，至鳖星没。”己
亥，星出招摇，赤黄色，行南向，入氐没。七月乙丑，星数
百，纵横西流。八月庚寅，星出阁道，东南速行，入浊没。
甲子，星出上台，大如杯，赤黄色，向东速行，至下台没。